钦定古今图书集成/理学汇编/文学典/第247卷 > 《三才图会》〈诗馀图谱下〉 > 《双双燕》前段九句五韵四十八字后段九
## 钦定古今图书集成/理学汇编/文学典/第247卷 > 《三才图会》〈诗馀图谱下〉 > 《双双燕》前段九句五韵四十八字后段九

句六韵五十字

◓○●●〈首句四字〉◓○●○○〈二句五字〉◓○○●〈三句四字仄韵
起〉○○◓●〈四句四字〉◓●◓○○●〈五句六字仄叶〉◒●◒○
●●〈六句六字仄叶〉◓◓●○○◓●〈七句七字仄叶〉○○●●○
○〈八句六字〉●●◒○◒●〈九句六字仄叶〉　◒●○○●●〈起句
六字仄叶〉●◓●○○〈二句五字〉◓○○●〈三句四字仄叶〉○○○●
〈四句四字〉◓●◓○○●〈五句六字仄叶〉◒●◒○●●〈六句六字仄叶〉
◓◒●○○○●〈七句七字仄叶〉○◓●●○○〈八句六字〉◓●
◓○◓●〈九句六字仄叶〉

词：〈《咏艺》：〉　　　　　　　　史达祖：

过春社了。度帘幕中间，去年尘冷。差池欲住，试入旧
巢相并。还相雕梁藻井，又软语、商量不定。飘然快拂
花梢，翠尾分开红影。　芳径芹泥雨润。爱贴地争飞，
竞夸轻俊。红楼归晚，看足柳昏花暝。应自栖香正稳，
便忘了、天涯芳信。愁损翠黛双蛾，日日画栏独凭。